Benuerivier - Wikipedia
Die Benuerivier naby Yola, Nigerië.
Die stroomgebied van die Benuerivier.
Oorsprong Adamaouabergte (Kameroen)
Monding Nigerrivier, Nigerië
Stroomgebied Kameroen, Nigerië
Lengte 1 400 km
Oorspronghoogte 1 100 m
Gemiddelde afloop 3 400 m³/s
Stroomgebiedopp. 1 000 km²
Satellietbeeld van die Benuerivier
Die Benuerivier (Engels: Benué River; Frans: la Bénoué; Bantoe Tschadda, letterlik "Moeder van Waters") is 'n groot wes-vloeiende rivier in Wes-Afrika. Die rivier is met 'n lengte van 1 400 km die grootste sytak van die Nigerrivier.
Die Benuerivier ontspring in die suidelike Hoogland van Adamaua noord van Ngaoundéré in Kameroen net wes van Tsjad. Aansluitend vloei die rivier in 'n groot boog in noordelike rigting, voordat dit naby Garoua in westelike rigting vloei. Aansluitend kruis die Benuerivier die grens van Nigerië en bereik die stad Yola. Verder in die weste mond die Gongolarivier, die Benuerivier se grootste sytak, uit. Vanaf hier vloei die rivier in suidwestelike rigting tot by Makurdi en aansluitend verder in westelike rigting. Vir die laaste deel vloei die Benuerivier in westelike rigting, voordat dit in die suidelike sentrum van Nigerië net suid van die hoofstad Abuja in die Nigerrivier uitmond. By die samevloeiing oorskry die Benuerivier die Nigerrivier in grootte.
Die Benuerivier is in 1851 deur die Duitse Afrika-verkenner Heinrich Barth ontdek en in 1854 deur sy landsman Eduard Vogel. Die Skotse William Balfour Baikie het die rivier in 1854 en 1857–58 met 'n stoomboot tot die grens by Adamaua vir die eerste keer bevaar. Sedertdien is die onderloop verskeie keer bevaar, soos deur Gerhard Rohlfs, Adolph Burdo en Eduard Flegel, wie in 1882 ook die Benuerivier se bron ontdek het. Die rivier was in die 19de eeu 'n belangrike vertrekpunt na Sentraal-Afrika. Die belangrikste hawestad was Yola, waar jaarliks tussen 60 en 80 tonne ivoor gehandel is. Vanaf Adamaua het die Benuerivier die grens tussen die Sokoto-kalifaat en die kleiner lande suidelik daarvan in Swart-Afrika gevorm.
Wikimedia Commons het meer media in die kategorie Benuerivier.
↑ (en) Jaroslab Balek: Hydrology and Water Resources in Tropical Africa. Elsevier, 1977, ISBN 0-444-99814-4, bl. 90.
↑ (en) Inger Andersen: The Niger River Basin: A Vision for Sustainable Management. World Bank Publications 2005, ISBN 0-8213-6203-8, bl. 46.
↑ (en) John D. Milliman, Katherine L. Farnsworth: River Discharge to the Coastal Ocean: A Global Synthesis. Cambridge University Press, 2011, ISBN 978-0-521-87987-3, bl. 10.
Ontsluit van "https://af.wikipedia.org/w/index.php?title=Benuerivier&oldid=1892270"
Riviere in Afrika
Die bladsy is laas op 17 Januarie 2019 om 20:57 bygewerk.